DKassla Konveasazionen (hochdeitsch a Kasseler Gespräche) han a Saumlung fu mitloitaliche Haundschrifdn, de ungefea um sJoa 810 noch Grisdus in da Region fu Rengschbuag gschrim woan san. Da Kodex beschded aus 60 Peagament-Bladl in am Foamat fu 20x14 cm und eana Schbroch is dailwais Lodain und dailwais des domolige Oidboarisch. Da Text is ois Haundbuach fia Mönch schrim woan und es ged um tkristliche Religion, owa a um braktische Dips, wia ma mid de Leit in da bajuwarischn Region redn soid. Dea Tei is schbrochwissnschoftlich bsondas intressant, wai a fia Lesa, de ned de Schbroch fu de Bajuwarn kinan, wichdige Frasn und Foamuliarungen ausn Oidog fu Lodain auf Oidboarisch iwasezt und ma so a Infoamazionsgwön dafia hod, wia de Leit domois gret haum.